
	[bookmark: nev]FODOR PÉTER
podorfeter@gmail.com
Műszaki födtudományi alapszak
BSc, 7. félév
Miskolci Egyetem
Műszaki Föld - és Környezettudományi Kar
	
[bookmark: _GoBack]






Témavezető:
	Dr. Kristály Ferenc
tudományos főmunkatárs, ME MFK




Füstgázkomponensek reakcióinak kísérleti kimutatása andezit ásványaival

Kulcsszavak: füstgáz;andezit;dekarbonizáció;
A környezetünkre káros gázok jelentős mértékű kibocsátása (CO2, SO2 NOX.) a fejlett világ velejárója, legyen szó az energiatermelésről, éptőipari folyamatokról, gépgyártásról. Ezért a gázok kezelése, ártalmatlanítása fontos feladat. A kutatás során ezen füstgáz komponensek ásványokkal, kőzetüveggel való kölcsönhatását, reakciótermékeit vizsgálom. A kiindulási, többnyire kristályos fázisokat Tállyáról származó, mechanikailag aktivált andezit őrlemény (d50<5 µm) és desztillált víz keverékéből képzett szuszpenzió formájában alkalmazom, egyes kísérletekben felületi aktiváló anyagok (pl. savak vagy lúgok) hozzáadásával. A füstgázt biomassza (főleg gabonaszár) égetésével állítom elő. A reakciókat tapasztalataim alapján a szemcsék felületén várom, melyek során szakirodalom alapján a savanyú és neutrális plagioklászok (albit, labradorit, pigeonit) és a CO2 karbonátos átalakulása várható, ám előzetes kísérleteim alapján káliföldpátok, Fe-oxidok, hidroxidok és plagioklászok kationjait (K+ Na+, Al3+, Fe3+) tartalmazó komplex szulfátok képződését várom nagyobb mértékben. A reakciókat egy saját, korábbi TDK kutatásom alapján tervezett kísérleti berendezésben végzem, mely 3 egységre bontható. Első az égéstér, amelyben a füstgáz előállítása történik, a második egy kompresszor, amely az egyszerű átvezető funkción felül képessé teszi a rendszert túlnyomásos viszonyok kialakítására, ezzel növelve a reakciókészséget. A harmadik részegység pedig a „reaktor”, amely egy zárható, rozsdamentes acél, hőmérséklet mérővel ellátott tartály, melyben a szuszpenzió feletti gáznyomás pneumatikus szelepekkel szabályozható. Az ásványtani átalakulások röntgen-pordiffrakcióval (XRD), a szöveti és mikrokémiai változások pedig pásztázó-elektronmikroszkópia és energiadiszperzív röntgen spektrometriával (SEM+EDX) nyomon követhetők, a kémiai összetétel vizsgálatára továbbá Fourier-transzformációs infravörös spektroszkópia (FTIR) szolgál.



